﻿1 
 
Unic în lume - Coiful „cu pasăre” de la Ciumești  
 
de Conf. Univ. dr. George V Grigore 
 
O descoperire arheologică întâmplătoare, neobișnuită, dar în același 
timp senzațională și unică în întreaga Europă, aflată în patrimoniul 
Muzeului Național de Istorie din București, coiful celtic descoperit la 
Ciumești, în județul Satu Mare, a pus România pe harta teritoriilor 
călcate în Epoca Fierului de temuții mercenari războinici albi cu 
pletele aurii, celții. 
Legat de imaginea Cavalerului ce apare cu un coif „cu pasăre”, 
avem similitudini în Tezaurul dacic de la Surcea (jud. Covasna) din 
secolul I î.Hr. Un personaj călare apare pe una din piesele ce compun 
acest tezaur, descoperit în anul 1934 şi alcătuit din şase mici nicovale 
din fier, bucăţi din argint neprelucrat, două falere realizate în tehnica 
au repoussé şi patru discuri din argint. Una dintre falere are forma 
ovală şi înfăţişează un călăreţ în mers spre dreapta, ce ţine frâul calului 
în mâna stângă şi în cealaltă, la şold, are o spadă lungă, având capul 
descoperit, iar gâtul decorat cu colane şi are un veşmânt care pare o 
armură. Pe lângă motivul călăreţului (o bună analogie este 
reprezentată de figurile de pe cazanul de la Gundestrup - Danemarca), 
pe plăcuţa în discuţie mai apare şi coiful cu pasăre, cu evidentă 
trimitere la cultele solare (Mama Gaya Vultureanca, totem similar 
cumva cu Horus-ul egiptean) şi la motivul iconografic al cavalerului 
trac.  
„Coiful cu pasăre” descoperit întâmplător, în 10 august 1961, la 
Ciumești (jud. Satu Mare), în România, în timpul unor lucrări de 
construire a unei ferme de stat, este asemenea imaginii de pe falera 
dacică descoperită în Tezaurul dacic de la Surcea (jud. Covasna) din 

secolul I î.Hr.. Odată cu acest coif de la Ciumești au mai ieșit la 
lumină, pe lângă coif, două cnemide de bronz, un vârf de lance și o 
cămașă de zale de fier, fibule din bronz, un inel, două brăţări şi câteva 
vase din lut. Întrucât acestea erau depuse într-o groapă rotundă, 
arheologii au dedus că este vorba despre o depunere ritualică, astfel că 
au continuat cercetările, iar în anii următori au descoperit în imediata 
vecinătate o necropolă cu 32 de morminte. Despre coiful declarat ca 
fiind celtic (?) se spune: „Fără îndoială, coiful celtic de la Ciumești 
este cel mai senzațional artefact din lumea celților. El este unic în 
întreaga lume a celților din Europa, nu există niciun alt coif 
descoperit pe teritoriul continentului nostru. Avem doar o 
reprezentare a lui, pe un vas ritualic de la Gundestrup din 
Danemarca, care este exact ca și coiful găsit în mormântul funerar de 
la Ciumești. Este un artefact din sec IV î.Hr., a fost descoperit 
întâmplător, în timp ce se săpa fundația unui grajd, dar apoi 
arheologii au descoperit un adevărat cimitir celtic. Prezența acestui 
coif pe teritoriul României atestă faptul că civilizația celților a fost 
foarte dezvoltată, societatea lor era foarte dezvoltată și ei probabil că 
trăiau aici într-un fel de comuniune cu dacii, pentru că se aflau în 
același areal”, așa cum a declarat directorul Muzeului Județean Satu 
Mare, Felician Pop. Coiful a reprezentat un obiect nemaiîntâlnit 
pentru acele vremuri. Detaliile arată că artizanul care l-a realizat era 
unul cu adevărat priceput. Pe lângă faptul că avea rolul de a arăta 
importanța căpeteniei, coiful avea rolul și de a intimida adversarii. 
„Execuția coifului este într-adevăr spectaculoasă, el a fost folosit în 
foarte multe filme și nu românești. El reprezintă un vultur cu aripile 
metalice întinse, care, când călărețul se îndrepta spre inamicul lui, 
intrau în vibrație și produceau un sunet prin care celții credeau că 
bagă spaima în adversar. Or, apariția unui călăreț cu un coif uriaș, 
deasupra căruia se află un vultur cu aripile deschise, desigur atesta 
înaltul grad pe care îl avea acea căpetenie militară, dar în același 
timp, avea și un scop de a intimida adversarul. Cu toate săpăturile 
care s-au făcut în lumea celților, care se întinde de aici și chiar până 

în Irlanda, nu a mai fost descoperit niciun fel de artefact, astfel că 
acest coif de la Ciumești rămâne singurul de acest gen descoperit în 
întreaga Europă”, a mai spus Felician Pop. Potrivit acestuia, coiful a 
aparținut cu siguranță unei căpetenii celtice, deși nu există dovezi 
scrise. „Sigur aparținea unei căpetenii celtice, nu există niciun fel de 
izvoare scrise în acest sens, știm doar faptul că în acea perioadă, 
celții, care erau și mercenari, erau în războaie prin Grecia, astfel că 
circulația în secolul IV î.Hr. era destul de intensă. Străbăteau distanțe 
enorme acești mercenari, care se puneau în slujba unui rege sau 
altuia, dar civilizația celților, atât de spectaculoasă și misterioasă, să 
nu uităm că celții nu cunoșteau scrisul, poate fi reconstituită doar prin 
artefactele care au rămas în mormintele princiare ale marilor 
căpetenii. Sunt singurele izvoare care vorbesc despre o civilizație 
puternică, dar demult dispărută”, a adăugat Felician Pop. Nelăsând 
urme scrise, în ziua de astăzi, celții sunt cunoscuți doar prin ce scriau 
alte popoare despre ei. Erau catalogați drept un neam de războinici, 
iute la mânie, de culoare albă, cu plete aurii. Deocamdată, arheologii 
nu au reușit să descopere cui a aparținut acest coif unic în Europa, dar 
este cert că a fost o căpetenie foarte importantă pentru vremurile sale, 
din moment ce după arderea sa, aparținătorii i-au așezat în mormânt 
cele mai importante lucruri din inventarul personal pentru a se folosi 
de ele și în lumea cealaltă. Coiful a ajuns inițial la Muzeul din Baia 
Mare, iar după ce arheologii au studiat și au înțeles ce reprezintă de 
fapt această descoperire pentru întreaga epocă a fierului, dar mai ales 
pentru celți, a fost depozitat la Muzeul Național de Istorie din 
București, în condiții de siguranță deosebite. I-au spus „coif celtic”, 
dar nu au mai găsit niciunul la fel. Dar, în lumea geto-dacă avem 
imaginea cavalerului cu „coif – pasăre” în Tezaurul de la Surcea, dar 
și imaginea Mamei Gaya Vultureanca pe coifurile principilor geți (de 
la Peretu și Porțile de Fier) și pe cupele dublu-tronconice ale Marii 
Uitări (descoperite la Agighiol, Porțile de Fier și Rogozen – Bulgaria 
(geții sudici)). O mulțime de coifuri ale geților și tracilor sunt de 
formă „coif – vultur”, sau de tip „mithraic”,ca o căciulă dacică cu 

vârful întors spre față. De ce oare acest coif – pasăre este declarat ca 
fiind celtic? Oare dacii sau geții nu puteau avea un astfel de coif?Sau 
ca și în cazul brățărilor dacice, vom considera că erau prea barbari și 
nu se pricepeau să prelucreze așa ceva (adică aveau aur, îl colectau, 
dar nu știau să-l folosească!?). Când vom decoperta Sarmisegetusa 
Regia și vom scoate la lumină marile temple de acolo, vom spune că 
le-au făcut grecii sau romanii? În cazul acestui coif unicat, nu era oare 
mai spectaculos să fie purtat de cineva care îi cunoștea semnificația? 
De cineva care avea ca totem o Mare Pasăre: Mama Gaya Vultureanca 
(geții fiind „gaeții”, Fii Mamei Gaya, Pui de Vultur, Șoimi/ Șoimane – 
Neamul Șoimăreștilor). Au avut celții asemenea totem?Sau l-au 
preluat de la cei mai vechi ca ei...Coiful celtic din Ciumeşti este 
declarat ca una dintre cele mai importante descoperiri din judeţul Satu 
Mare și una dintre cele mai spectaculoase descoperiri din lumea 
celţilor.Coiful datează din secolul IV I.Hr. şi este lucrat cu o atenţie 
deosebită pentru detalii. Acesta are apărători pentru ceafă şi pentru 
obraz, iar pe creştetul coifului sunt atașate picioarele unui şoim (?) ce 
are prinse în balamale aripile pentru ca acestea să se poata mişca în 
timpul deplasării.Deși este asemănător ca funcționalitate cu stindardul 
draco al dacilor, devenind funcțional doar în mișcare, când vântul îi 
ridica aripile, istoricii spun că multe izvoare istorice antice (?) descriu 
astfel de coifuri cu păsări sau animale care erau purtate de căpeteniile 
celţilor. Ca dovadă este oferit Cazanul de la Gundestrupdescoperit în 
Danemarca, dar care este atestat chiar de istorici din Danemarca ca 
având elemente simbolice geto-daco-trace.Ulterior s-au descoperit în 
Ciumeşti un total de 35 de morminte celtice, dintre care 29 de 
incineraţie şi 6 de înhumaţie. Celţii îşi incinerau defuncţii, după care 
le îngropau rămăşiţele alături de vase funerare, obiecte personale din 
bronz sau fier. Dar și daco-geto-tracii aveau aceste ritualuri. Unii 
cercetători sunt de părere că celţii au avut un rol deosebit de important 
în zona de vest a ţării, existând posibilitatea ca de aici să se fi angajat 
ca mercenari pentru diverse armate, însă dovezile nu sunt încă 
concludente în acest sens.Felician Pop a mai declarat că 

„...descoperirile din județul Satu Mare în ce privește civilizația 
celților sunt spectaculoase și fiecare an aduce noi și noi dovezi ale 
unei puternice civilizații celtice pe meleagurile județului. Cimitirul de 
înhumație de la Petrești este unul din cele mai mari cimitire celtice 
descoperite vreodată și probabil o cercetare mai atentă și sistematică 
ar putea scoate la iveală rolul și importanța acestei civilizații. Știm 
foarte bine că Burebista în anii '80 î.Hr. s-a luptat aici cu celții, boii, 
tauriscii și a întins regatul dacilor până în Germania de astăzi. Coiful 
este un artefact unic, el este un simbol al județului, al luptei, al 
eroismului care ni s-a transmis prin veacuri.” 
Aflăm că „Celţii au venit în număr mare în sec. IV î.Hr. şi s-au 
amestecat cu populaţia locală (elemente de continuitate se pot 
observa în ceramică, tipuri de construcţii) creând astfel o civilizaţie 
specifică. Cercetările recente oferă date noi privind dispariţia acestei 
civilizaţii la sfârşitul sec. II î.Hr.: este legată de formarea unor noi 
centre de putere dacice, pentru Câmpia Someşului centrul fiind la 
Mala Kopania (Ucraina). Elemente de continuitate celtice, din punct 
de vedere arheologic, încă nu au fost identificate în nord-vestul 
României, spre deosebire de  estul Slovaciei şi nord-estul Ungariei, 
unde există”, ne spune Robert Gindele, arheolog la Muzeul Judeţean 
din Satu Mare. Alte știri spun că primele comunităţi ale celţilor au 
apărut în Bazinul Carpaţilor în secolul al III-lea î.Hr., acestea fiind 
„rămăşiţele” unei mari armate învinse într-un război din spaţiul 
grecesc şi împrăştiată ulterior până în Asia Mică (cât de mare putea fi 
o asemenea armată și din ce spațiu venea ea, pentru a putea popula o 
suprafață atât de mare?). Timp de cel puţin două secole, celţii au 
dezvoltat comunităţi mari şi puternice în actuala regiune de Nord-Vest 
a României, dar şi pe Valea Mureşului, păstrând în permanenţă 
legătura cu fraţii lor din locul de baştină, Valea Rinului de Sud şi 
Boemia. Din această perioadă datează urmele aşezării celtice şi ale 
cimitirului aferent de la Pişcolt, dar şi ale altor cimitire descoperite la 
Sanislău şi la Ciumeşti. Ultima referire la celţi o avem din vremea 

luptelor pe care le-au purtat în secolul I î.Hr., împotriva regelui dac 
Burebista, în urma cărora se pare că populaţia celtică a fost decimată, 
dar sunt istorici care spun că mici comunităţi au supravieţuit cel puţin 
până pe vremea lui Decebal, influenţând într-o oarecare măsură şi 
cultura dacilor din zonă. Cum puteau oare să tot influențeze alte 
culturi (vezi, superioare) vechea cultură geto-daco-tracă, sau – ca și în 
cazul dicționarului, în care cuvintele românești sunt luate din toate 
limbile pământului, numai autohtone nu sunt declarate. Când vom 
putea spune senini că strămoșii noștri au fost creatori și artiști și au 
avut o cultură primordială din care au pornit toate celelalte? Dovezile 
arheologice arată că existau influenţe reciproce între dacii şi celţii care 
locuiau în Europa Centrală şi de Est cu multă vreme înainte ca aceste 
relaţii să fi fost pomenite în izvoarele scrise. Există unele opinii care 
arată că influenţele reciproce erau destul de profunde. Unii au mers 
până acolo încât au afirmat că, de fapt, procesul de diferenţiere etnică 
între triburile dacice şi cele ale tracilor a fost accelerat în mare măsură 
de influenţa celtică. Ştim de la Herodot că dacii erau o ramură a 
tracilor, probabil cea mai nordică ramură a acestui numeros popor. 
Dar este posibil ca celții să fie una dintre semințiile salvate de Geții de 
Aur primordiali la ultimul mare cataclism planetar periodic și care au 
fost acceptați să trăiască alături de urmașii Geților de Aur, până când 
felul lor de a fi nu a mulțumit pe marele rege dac Burebista și care i-a 
gonit din vatra veche europeană (Aria). Teritoriul dacilor se învecina 
cu trei mari regate celtice: cel al boilor, tauriscilor şi scordiscilor. 
Tehnicile de prelucrare a metalului dezvoltate de daci denotă o 
puternică influenţă celtă (sau invers!). La fel, unii istorici consideră că 
tehnicile de construire a celebrului „murus dacicus”, zidul dacic 
întâlnit în construcţia fortificaţiilor regilor daci, au fost decisiv 
influenţate de celţi (cum v-am mai spus, strămoșii noștri chiar nu se 
pricepeau la nimic; mă mir că au rezistat atâtea mii și mii de ani). Unii 
au remarcat şi asemănări în domeniul vestimentaţiei, aşa cum rezultă 
din sculpturile păstrate din Antichitate. Toate aceste lucruri arată că 
relaţiile dintre daci şi celţi au fost îndelungate. Cel mai probabil, 

exista un comerţ înfloritor între triburile dacice şi cele celtice. Însă au 
existat şi confruntări violente.  
Coiful de la Ciumești, unic în lume,aparţine tipului de coif cu 
calota întărită şi prevăzută pe părţile laterale cu aplici triunghiulare 
prinse cu nituri cu capete semisferice. De aplici erau atârnate cu 
balamale protecţiile de obraz (mobile) având aceeaşi formă 
triunghiulară şi decorate cu butoni semisferici asemănători niturilor de 
pe calotă. Aceste tipuri de coifuri reprezintă o creaţie a celţilor din 
regiunea bazinului carpatic (sau a dacilor...). Dar ceea ce deosebeşte 
coiful de la Ciumeşti de restul exemplarelor încadrate în acelaşi tip 
este pasărea de paradă, confecţionată din bronz, fixată pe calotă (totem 
daco-geto-tracic, din Vechea Religie Pământeană Valaho – Egipteană 
a Geților de Aur primordiali). Prezintă unele urme de reparaţii, cum ar 
fi una dintre aripile păsării care a fost înlocuită la un moment dat cu o 
piesă din aliaj de bronz de altă calitate decât cel folosit iniţial. Aripile 
erau mobile, prinse cu balamale de corpul păsării şi se mişcau în 
timpul deplasării, creând senzația de zbor, de pasăre vie. Gaeții (sau 
geții) erau Puii Mamei Gaya Vultureanca, iar puiul ei era Puya Gaya, 
cel care ducea mai departe speranța lumii, a vieții în materie...  
 
Surse: historia.ro; wikipedia.org; adevarul.ro; ultima-ora.ro; 
radioromaniacultural.ro; cultural.bzi.ro; emaramures.ro; ziare.com; 
paleologu.com; cunoaste lumea.ro; casadecultura.ro; 
sfatulbatranilor.ro  

Coifului de la Ciumești 
 
 
Copia Coifului de la Ciumești aflată la Muzeul de Istorie din Satu Mare. 

Camasa de zale descoperita la Ciumești 

Falere din tezaurul de la Surcea, judeţul Covasna (secolul I î.Hr.). Faléra era un 
ornament care se purta la gât, ca medalion. Aici apare cavalerul Danubian (Trac, 
Zamolxian) ce poartă un coif cu Marea Pasăre. 
 
 
Cavalerul cu coif – pasăre așa cum apare pe falera din Tezaurul dacic de la Surcea 
(jud. Covasna), dar și pe Vasul de argint Gundestrup (Danemarca) 
 
 
 
Coiful declara ca „celtic” descoperit în mormântul unui războinic descoperit la Ciumești 
(România) 

Friza de pe Vasul de argint Gundestrup (Danemarca), unde apar cavalerii Danubieni 
(Traci, Zamolxieni), cu coifuri împodobite. 
 
 
Mama Gaya Vultureanca și Puya Gaya (puiul) pe vasele getice de la Agighiol 

Mama Gaya Vultureanca – Coif getic Peretu 
 
Horus – Zeul cerului la egiptenii antici 

Oul Creției al Marii Păsări (Mama Gaya Vultureanca) și șarpele ce dorește să-l înghită 
(încercările periodice apocaliptice prin care trece planeta noastră). Din ou poate ieși 
Puya Gaya sau Leda (lebăda, rața, sau barza) pasăre de apă, ca simbol al potopului 
planetar ce poate veni (apele „facerii” (nașterii) noii lumi).  
